NER มั่นใจรายได้ปีนี้ 2.45 หมื่นลบ. เล็งลงทุน 50 ลบ. ซื้อเครื่องจักรเพิ่มกำลังผลิต
NER มั่นใจรายได้ปี 64 เข้าเป้า 2.45 หมื่นลบ.หลังครึ่งปีแรกโกยรายได้ 1.13 หมื่นลบ. เล็งลงทุน 50 ลบ. ซื้อเครื่องจักรเพิ่มกำลังผลิต
NER มั่นใจรายได้ปี 64 เข้าเป้า 2.45 หมื่นลบ. หลังครึ่งปีแรกโกยรายได้ 1.13 หมื่นลบ. เล็งลงทุน 50 ลบ. ซื้อเครื่องจักรเพิ่มกำลังผลิต
9 ส.ค. 2564

นายชูวิทย์ จึงธนสมบูรณ์ ประธานเจ้าหน้าที่บริหาร บริษัท นอร์ทอีส รับเบอร์ จำกัด (มหาชน) หรือ NER เปิดเผยว่า บริษัทฯ ตั้งเป้ารายได้ปี 64 ที่ 2.45 หมื่นล้านบาท และปริมาณขายที่ 4.4 แสนตัน เนื่องจากมีความสามารถในการผลิตเพิ่มขึ้น ซึ่งสามารถรองรับยอดขายและตอบสนองความต้องการของลูกค้าที่มีจำนวนเพิ่มมากขึ้น เพื่อรองรับกลุ่มลูกค้าจากสิงคโปร์และอินเดีย ประกอบกับราคายางปรับขึ้นต่อเนื่อง และได้ลูกค้าใหม่เพิ่มหลายราย
ขณะที่ในช่วงปลายปี 64 บริษัทฯ ก็มีแผนจะขยายโรงงานเพื่อเพิ่มกำลังการผลิตอีก 50,000 ตัน เป็น 510,000 ตัน โดยจะลงทุนซื้อเครื่องจักรประมาณ 50 ล้านบาท เพื่อรองรับลูกค้าทั้งรายใหม่และรายเก่าที่ต้องการสั่งสินค้าเพิ่มขึ้น ด้านเครื่องจักรผลิตแผ่นยางปูรองนอนสัตว์ บริษัทฯ คาดว่าจะนำเข้ามาติดตั้งในช่วงปลายปี 64 ซึ่งบริษัทคาดจะรับรู้รายได้จากธุรกิจนี้ในปี 2565 ที่ 2.8% ของประมาณการณ์ ซึ่งบริษัทจะสามารถขยายตลาดและสร้างการเติบโตได้อย่างต่อเนื่องและยั่งยืน
สำหรับผลการดำเนินงานงวด 6 เดือน สิ้นสุดวันที่ 30 มิ.ย.64 บริษัทฯ มีรายได้จากการขายรวม 11,252.64 ล้านบาท เพิ่มขึ้น 5,605.88 ล้านบาท เทียบกับงวดเดียวกันของปีก่อนที่มีรายได้จากการขายรวม 5,646.76 ล้านบาท หรือคิดเป็น 99.28% และมีกำไรสุทธิอยู่ที่ 805. 34 ล้านบาท เพิ่มขึ้น 520.55 ล้านบาท เมื่อเทียบกับช่วงเวลาเดียวกันของปีก่อนที่มีกำไรสุทธิ 284.79 หรือคิดเป็น 182.79%
ด้านปริมาณการขายยางพาราสำหรับงวด 6 เดือนอยู่ที่ 205,954 ตัน เพิ่มขึ้น 78,622 ตัน เมื่อเทียบกับช่วงเวลาเดียวกันของปีก่อนที่ หรือคิดเป็น 61.75 % แบ่งเป็นรายได้จากการขายในประเทศ 7,568.88 ล้านบาท หรือคิดเป็น 67.26% ของยอดขายรวม เพิ่มขึ้น 4,457.92 ล้านบาท หรือ 143.30% รายได้จากการขายต่างประเทศ 3,683.76 ล้านบาท หรือคิดเป็น 32.74% ของยอดขายรวม เพิ่มขึ้น 1,147.96 ล้านบาท หรือ 45.27%
โดยการเพิ่มขึ้นของรายได้จากการขายเป็นผลมาจากปริมาณคำสั่งซื้อลูกค้าในประเทศและการส่งมอบจากกลุ่มลูกค้าโรงงานผลิตยางรถยนต์จีนที่ยังคงสูงอยู่ โดยจะเห็นจากสัดส่วนผลิตภัณฑ์ยางแท่ง STR ที่สูงขึ้น ทำให้บริษัทเพิ่มกำลังการผลิตอย่างต่อเนื่อง นอกจากนี้ยังเพิ่มขึ้นจากการขยายกำลังการผลิตในส่วนโรงงานยางแท่ง  แห่งที่ 2 ส่งผลให้มีปริมาณขายเพิ่มขึ้น ประกอบกับราคาขายเฉลี่ยในไตรมาส 2/64 สูงกว่าไตรมาส 2/63 ซึ่งเมื่อเทียบงวดเดียวกันของปีก่อน